作者:關漢卿
標題:山神廟裴度還帶・滾繡球
內容:咱人命裡有呵福祿增，（雲）暗室虧心，神目如電。（唱）命裡無時災禍招。（雲）近之不遜，遠之又怨。（唱）受不明物呵不合神道，（雲）"不義而富且貴，於我如浮雲"！（唱）取不義財呵枉物難消。（見兒雲）據先生如此大量，當來發達於世，豈不壯哉！（正未唱）有一日蟄龍奮頭角，風雲醉碧桃；酬志也五陵年少，軒昂也當發英豪；伴旌旗日暖龍蛇動，看宮殿風微燕雀高，雁塔名標。